JohanHeinsen/ENO huggingface dataset:
Viborger Samler, 1848-03-23
Det danske Folk tilsiger Kongen af Danmark sin ubegrændsede Bistand til Opfyldelsen af den helligste af hans Regentpligter, at værne om det souveraine danskeslesvigske Riges ukrænkede Opretholdelse. Danmark og Slesvigs nuværende Forbindelse kan kun sikkres ved en for begge fælles Rigsforfatning, bygget paa en i Sandhed folkelig Valglov. Slesvigs nuværende provindsielle Selvstændighed og de deri værende tvende Nationaliteters lige Ret bør betrygges ved en egen Provinds-Landdag og tilsvarende provindsielle Jndretninger i Forvaltning og Retspleie. Danmarks Velfærd fordrer, at Kongen uopholdeligen omgiver Thronen med Mænd, hvis Jndsigt, Energi og Fædrelandskjærlighed kan give Regjeringen Kraft og Notionens Tillid." – Det besluttedes tillige, at Forsamlingen in pleno i Morgen Formiddag Kl. 11 skal fra Gammeltorv ledsage Borgerrepræsentanterne, som have besluttet til den Tid at bringe Kongen en Adresse i en lignende Aand som de ovenstaaende Resolutioner. Forsamlingen hævedes Kl. 10 1/2 med et Leve for Fædrelandet og et Leve for Kongen, der begge besvaredes med et ni Gange gjentaget Hurra. – Samtidigt hermed var Forsamling i "Studenterforeningen" og "Haandværkerdannelsesforeningen, hvor det eenstemmigt vedtoges at slutte sig til Toget.
Viborger Samler, 1848-03-23
Kjøbenhavn, den 21de Marts. Ministeriet er opløst! Leve Kongen, Med disse Ord hilsede Etatsraad Hvidt den paa Slotspladsen forsamlede Folkemængde, da han med Magistraten og Borgerrepræsentanterne kom ned fra Christiansborg Slot efterat have overleveret Hs. Majestæt nedenstaaende Adresse Den talrige Mængde, der vel udgjorde en 10-12,000 Personer, udbrød i et tordnende Hurra, og begav sig derfra til Gammeltorv, hvor Etatsraad Hvidt atter gjentog: Ministeriet er opløst! Leve Kongen, og en lignende Jubel gjentoges som paa Slotspladsen. Alt foregik i den største Orden, og Roligheden blev ikke i mindste Maade, forstyrret. Adressen lyder saaledes: Allernaadigste Konge. De Raadgivere Deres Majestæt har arvet fra Deres Forgænger, ere ikke i Besiddelse af Folkets Tillid, ligesaalidet i det egentlige Danmark, som i Slesvig og Holsteen; de dagligt meere fremtrædende sørgelige Frugter af deres Regjerings system har maattet undergrave enhver Tro paa, at de nu skulde besidde Jndsigt og Kraft til at frelse Landet." Afgjørelsens Time nærmer sig med Kæmpeskridt. Staten vil opløses, dersom Deres Majestæt ikke uopholdeligen omgiver Deres Throne med Mænd, som ere Opgavens Storhed voxne, og som kunne tilføre Regjeringen en energisk Villie og Nationens Bistand - Mænd, der kunne redde Danmarks Ære og grundlægge Landets Frihed." Vi anraabe Deres Majestæt om, ikke at drive Nationen til Fortvivlelsens Selvhjelp.
Viborger Samler, 1848-03-23
Hs. Majestæt behagede allernaadigst at svare: "Det glæder mig at kunne sige Dem, at jeg allerede har forekommet det, hvorom De her bede mig. Det gamle Ministerium er opløst. De have idag tilbageleveret mig deres Fuldmagter. Naar De, mine Herrer, ville have samme Tillid til Deres Konge, som jeg har til mit Folk, saa vil jeg være Dem en tro Leder til Ære og Frihed."(Ifølge Privatbrev hertil Viborg betegnes som Medlemmer, af det nye Ministerium: Grev Moltke i Paris, Udenrigsminister; Bardensleth, Justitsminister; Grev Sponneck i Toldkammeret, Finantsminister; Capitain Tscherning, Krigsminister; Magister Monrad, Cultusminister og Etatsraad Francke til i Ministeriet at repræsentere Hertugdommene.)¬
Viborger Samler, 1848-03-23
J "Brem. 3te." skrives fra Kiel, under 12te ds. at man nu erfarer, at Rusland har tilbudt Danmark sin Garanti for Jncorporationen samt, i Tilfælde af en almindelig Krig, Gebetsudvidelse i Tydskland, men derimod forlangt, at den danske Flaade skulde stilles til dets Disposition. Correspondenten antager dog, at Februarrevolutionen vil forhindre dette nye Attentat.
Viborger Samler, 1848-03-23
Rendsborg Fæstning skal ifølge hertil Viborg idag indtruffen privat Skrivelse være i Slesvigholstenernes Vold, Vaabenmagazinet være plyndret og 16de Bataillon, med dets Commandeur, Grev Baudissin være gaaet over paa dette Parti.
Viborger Samler, 1848-03-23
Viborg. Jdag, den 22de Marts, afholdtes her i Staden Valgmødet i Overeensstemmelse med det kgl. Rescript af 28de Jan. d. A., af de valgte Medlemmer af Nørre-Jyllands Provindsialstænder, for at vælge indsigtsfulde og erfarne Mænd til Overveielse af de Bestemmelser, som blive at optage i den Landet tilsagte Forfatningslov. Forhandlingen lededes af H. Kammerherre Stiftamtmand Grev Sponneck, og aabnedes af denne, som Valgcommissair med følgende Jndledningsyttringer: "Da Øieblikkets Betydning er klart for Enhver, har jeg kun faa Ord at sige, – saaledes som disse udstrømme fra et dansk Hjerte, hengiven den Kongeslægt, som med en redelig Villie igjennem Aarhundreder har styret Riget.
Viborger Samler, 1848-03-23
Vi staae nu paa Grændsen af en Forandring i Statsbestyrelsen, og vi see denne med Tillid og Haab imøde, stolende paa Regjeringens Viisdom og paa de Mænds Fædrelandskjærlighed, som blive kaldede til at raadslaae om denne Forandring. Men om vi end ved at træde ind paa denne nye Bane opnaae en fastere Garanti for Nationens Fremtid, skylde vi dog Sandhed at sige, at Landet i et langt Tidsløb har følt sig vel ved det Bestaaende, der alene var grundet paa gjensidig Tillid og Velvillie imellem Konge og Folk, Saavist som det ikke kan være andet end Regjeringens Hensigt ved den bebudede Forandring at benytte hvert paa Sandhed og Retfærdighed grundet Raad fra Folkets Side, saa vist er det ogsaa, at den Brug, De, mine Herrer, idag gjøre af Deres Valgret, vil komme til at udøve en betydelig Jndflydelse saavel paa Landets indre Styrelse som paa at styrke og befæste Baandet imellem Kongeriget og Hertugdommerne, samt derved betrygge Begges Fred og Lykke i Fremtiden." Samtlige Deputerede vare mødte, med Undtagelse af Etatsraad, Professor Schouw, og Landsoverrets- samt Hof= og Stads=Rets Procurator B. Christensen, der begge havde anmeldt Forfald. Landsoverretsprocurator C. Jespersen fremlagde en af 35 Deputerede i de forskjellige Klasser underskreven Reservation af følgende Jndhold: "Vi undertegnede Medlemmer af Nørre-Jyllands Stænderforsamling erklære herved: at vi skride til det nu forestaaende, ved det allerhøieste Rescript af 28de Jan. d. A. anordnede Valg af indsigtsfulde og erfarne Mænd, der skulle tage Bestemmelserne i den bebudede Forfatningslov under fælleds omhyggelig Overveielse, under den Forudsætning, at de Bestemmelser, der blive at optage i bemeldte Forfatningslov, ikke ville erholde Lovskraft, førend de ere blevne tagne under Overveielse og antagne af en Folkerrepræsentation, valgt efter en Folkets retfærdige Krav fyldestgiørende, til Opgavens Storhed svarende, Valgmaade. Vi vælge ligeledes i den Forudsætning, at ingen af de Bestemmelser ved Forfatningsloven, der indeholdes i det allerhøieste Reseript af 28de Jan. d. A. skulle kunne unddrages de saaledes valgte erfarne Mænds Overveielse." Dette Actstykke indlemmedes i Protocollen. Dog bemærkede Valgcommissairen, at da der ikke af Hs. Maj. Kongen var tillagt ham bemyndigelse til enten at modtage, eller nogen befaling til ikke at modtage et saadant Forbehold som den fremlagte Reservation, ansaae han sig uberettiget til at negte Sammes Jndlemmelse i Valg protocollen, og den paafølgende Afstemning i Henhold til samme fra deres Side, som have underskrevet Reservationen, men Sammes Betydning vil komme under Overveielse i det kgl. danske Cancellie, til hvilket Collegium Valgcommissairen er paalagt at gjøre Jndberetning saasnart Valghandlingen er sluttet. Derefter skredes til den egentlige Valghandling. Til erfarne Mænd for Kjøbstæderne valgtes: Etatsraad, Professor Schouw, Ridder af Dannebrogen og Dannebrogsmand, med 12 Stemmer af 12 Stemmegivende, og Landsoverretsprocurator C. Jespersen med 9 Stemmer. Som Suppleant under denne Klasse fandt Omvalg Sted, da absolut Pluralitet ikke udkom, hvorefter Oliemøller Schytte blev valgt med 7 Stemmer.
Viborger Samler, 1848-03-23
Af de Deputerede for Sædegaardseiernes Valgklasse bleve valgte: Proprietair Nyholm til Baggesvogn med 11 Stemmer af 12 Stemmegivende, og Kammerherre, Major v. Lüttichau til Grundet med 9 Stemmer, og som Suppleant for samme Valgklasse Kammerherre Reeds, til Palsgaard, Ridd. af Dannebr. og Dannebrogsmand med 8 Stemmer.
Viborger Samler, 1848-03-23
Af de mindre Landeiendomsbesiddere valgtes Høiesterets assessor, Lic. jur P. D. Bruun til Asmildkloster, Ridd. af Dannebrogen med 19 Stemmer af 22 Stemmegivende, og Fabrikeier, M. P. Bruun til Bruunshaab med 18 Stemmer. Til Suppleant valgtes ved Omvalg Overkrigscommissair Procurator Holst i Horsens med 12 St.
Viborger Samler, 1848-03-23
den 23de Marts. Dagsposten har for Fædrelandets Vedkommende medbragt ligesaa vigtige som betydningsfulde Efterretninger, og som Sagerne nu stille sig, lyder Opfordringen til danske Mænd ret af Hjertets fylde at forene sig og slutte sig om vor folkelige og frisindede Konge, for Haand i Haand med ham at værne om og varetage Danmarks Ære og Selvstændighed. Dertil forunde Gud Landets grunddanske Konge og hans troe danske Folk Styrke og Mod, og Løsenet være at staae eller falde med Danmark, Dagsposten har medbragt den Efterretning, at der er givet Ordre til snarest at indkalde de sidste 5 Aars værnepligtigt Mandskab. Strax efter Modtagelsen af ovenanførte Efterretninger, sammentraadte et ikke ringe Antal unge Mænd her i Viborg for at tilbyde frivillig Vaabentjeneste til Fædrelandets Forsvar. Organisationen vil blive fremmet og Øvelserne i Vaaben begynde saasnart som muligt. Forhaabentlig vil dette Exempel blive efterfulgt i alle jydske Byer og af de Landboere, der ikke ere militairpligtige og hvem Forholdene gjør det muligt. Man tør vel ogsaa vente at Regjeringen vil træffe Foranstaltning til at levere de fornødne Vaaben og til ved dertil skikkede Mænd, at lede Øvelserne.
Viborger Samler, 1848-03-23
Ved den igaar efter Folkemødet stedfundne Diner i Klubbens Locale, hvori saa stort et Antal Personer, som Localet kunde rumme, deeltog, udtaltes i flere Toasts Folkets Hengivenhed for og Tillid til Kongen, og Begeistring, og Jnteresse for Fædrelandet.
Viborger Samler, 1848-03-23
Udenlandske Efterretninger. Tydskland. En ny Emente i Berlin har ledet til afgjørende Resultater. Den 19de Marts, Kl. 11 om Aftenen, skrives fra Berlin, Efterat Militairet har trukket sig tilbage, er Roligheden ikke væsentlig afbrudt. Borgerne have erholdt Vaaben for at drage Omsorg for Rolighedens Opretholdelse; dog synes det som om fast Organisation og Commando mangle. Staden er illumineret, dog ikke som et Udtryk af Begeistring. Under den 20de, Kl. 6 om Morgenen, meldes, at Rolighed herskede om Natten og at Barricaderne vare tildeels skaffede af Veien. J en anden Skrivelse fra Berlin af 19de hedder det: En Borgervagt af 200 Md. bevogter Slottet, da Garden ikke længere udfører Tjenesten. Ministeriet er afskediget, med Undtagelse af Grev Stolberg og v. Rohr. Som Ministerpræsident nævnes i Allg. Preuss. Zeit. Grev v. Arnim; som Ministre: v. Anerswald, Grev v. Schwerin og Kübne.
Viborger Samler, 1848-03-23
Kongen havde allerede den 19de om Morgenen udstedet et Patent, ifølge hvilket den almindelige Landdag sammenkaldes til den 2den April.
Viborger Samler, 1848-03-23
Ved et Patent af 17de Marts er Censuren ophævet. Natten imellem den 18de og 19de Marts udstedede Kongen en Proclamation, hvori det hedder: Da Tumultuanternes Hob trængte frem ligeindtil Slottets Portal, maatte Pladsen renses af Cavalleriet i Skridt og med Sabelen i Skeden. To Geværer fra Jnfanteriet gik af sig selv af, dog Gud være lovet, uden at træffe Nogen. En Flok Niddinger, størstedeels Udlændinge, have forvandsket Sandheden og opfyldt mange af mine troeBerlineres Gemytter med Tanker om Hevn; hine Skarer, ere de egentlige Ophavsmænd til Blodsudgydelsen. Mine Tropper, Eders Brødre, gjorde først Brug af deres Vaaben, da de bleve tvungne dertil. Troppernes seierrige Fremtrængen var den nødvendige Følge deraf. Eder, Jndvaanere i min elskede Fædrestad, tilkommer det at forebygge større Ulykker. Erkjender, Eders Konge og troeste Ven besværger Eder derom ved Alt, hvad der er helligt, erkjender den ulyksalige Vildfarelse, Vender tilbage til Freden, skaffer Barricaderne afveien, der endnu staae og sender til mig Mænd, besjællede af den ægte gamle Berlineraand med Ord, saadanne som de sømme sig ligeoverfor Eders Konge, og jeg giver Eder mit kongelige Ord paa, at Gader og Pladser strax skulle rømmes af Tropperne, og at den militaire Occupation kun skal indskrænke sig til de nødvendigste Slotsbygninger, til Tøihuset, og selv denne Occupation skal indskrænkes til kort Tid. – Eders kjærligsindede Dronning og isandhed troe Moder, er fængslet til Sygeleiet; hun forener sine inderlige, paa Taarer, rige Bønner med mine".¬
Viborger Samler, 1848-03-23
J Wien den 17de Marts var det roligt, men i Forstæderne og de tilgrændsende Districter ere betydelige Ødelæggelser anrettede af Røverpakket (Raubesindel. Nationalgarden og Studenterne søgte at raade Bod paa Uvæsenet. Det var paa høie Tid, at Keiseren gav efter og lukkede Øret for dem, der vilde beskyde Folket med Kardesker. Ungarn er reddet, Lombardiet er reddet, De øvrige Postnyheder, af hvilke Jngen trænger til hurtig Meddelelse, leveres i Morgennumeret.
Viborger Samler, 1848-03-23
Hamborg, den 20de Marts, Kl. 12 Middag. Det i dette Øieblik indtræffende Berlinerbanetog bringer den Efterretning, at Alt er roligt i Berlin, at Borgerne bevæbnede have overtaget Vagten ved Slottet, og at man var beskjæftiget med at bortrydde Barricaderne.
Viborger Samler, 1848-03-23
Ordens decoration. Hs. Maj. har allern, udnævnt Hs. Excell. Geheime-Statsminister v. Bardensleth, Commandeur af Dannebrogen og Dannebrogsmand, til Storkors af Dannebrogen.
Viborger Samler, 1848-03-23
Udnævnelser og Entledigelser. Under 14de d. M. er Toldcontrolleur i Elmshorn, dimitteret Premierlieutenant C. C. W. v. Stockfleth allern, tillagt Overkrigscommissairs Characteer. Under f. D. er Underlæge ved 7de Linie-Jnfanteri=Bataillon S. A. Steenberg, der under 11te De, er beskikket til Districtslæge i Skagen, meddeelt Afskeed, i Naade fra Landmilitairetaten, fra samme Tid at regne. Under 18de f. M. er Capitain a la suite i Kongens Livcorps, J. C. L. Petersen, efter Ansøgning, meddeelt Afsked i Naade fra Corpset.
Viborger Samler, 1848-03-23
Handels-Efterretninger. Ebbestrupgaarden i Ødum Sogn, med nogen Besætning, er solgt af Rasmus Laursen til Kammerraad Ladehoff & Søn.
Viborger Samler, 1848-03-23
fra Boller for 19,800 Rbd. For en Snees Aar siden solgtes denne Eiendom for lidt over 2000 Rbd. og 8 Aar senere kjøbtes den af R. Laursen for 6200 Rbd. - Gaarden Leergrav, 1 1/2 Miil fra Holstebro, er kjøbt af Forvalter Møller i Aarhuus for 4600 Rbd. - Selling Vandmølle, i Ørum Sogn, ved Randers, er i disse Dage solgt af Hr. J. Nerger til Forpagter H. J. Leutholz fra Vib, Mark ved Aarhuus, for 12,000 Rbd. (Arh. Av.)
Viborger Samler, 1848-03-23
Reisende. Med Dampskibet "Jris" fra Kjøbenhavn til Aarhuus, den 18de Marts: Etatsraad Bruun, Kammerherre Lüttichau, Kammerherre Commandeur Krieger med Frue, Jngenieurcapt. v. Wenck, Toldassistent Aagaard, Kbm. Borup, Cand. Holm, Frøken Carlsen, Bygmester Møller, Cand. theol. Fonss, Fuldmægtig Meldola, Propr. Jacobsen, Viinhandler Ammittbøll, Bogh. Holm, Jfr. Christensen, Typograph Nielsen, Veibet. Møller, Olsen og Rasmussen, Proprt. Grundtvig, endeel Muur- og Tømmersvende. Med Samme fra Aarhuus til Kjøbenhavn, den 20de De. Assessor Hein, Frøken C. Lausen, Pastor Hammer, Dhrr. Jermiin og O. Guldberg, Kbm. Jpsen, Forpagter Holst, Hr. Ludvigsen, Jfrne Schwenger og Lorenzen, Student Hansen, Dhrr. Hartnach, Ammitzbøll, Krebs, Broberg og Slivsager, endeel Haandværkssvende og Tjenestefolk, ialt 32 Passagerer.
Viborger Samler, 1848-03-23
Døde. Kjøbenhavn: Enke efter Grosserer og Skibscapitain Wolffsen, Kirstine, f. Møller, 73 Aar; forhenv. Fuldmægtig under General-Postdirectionen, Andreas Berent Stub; forhenv. Sukkerrafinadeur, Oeconom ved det kgl. Opfostringshuus Jens Bruus, 82 Aar; Enke efter Krigsraad og Toldbetjent Meyer, C. W., f. Pullich, Mariane Niiemann, 65 Aar, Kjøbmand, Jsrael Lion Jsral junior, 59 Aar; Snedker Busch's Enke, Ane Cathr., f. Schmidt, 20 Aar; Bogbinder Hyltofts Kone, 51 Aar; Sophie C. Aug. Müller; Gjæstgiver Schmidts Hustru, Caroline Frederikke, f. Schulz; Linnedvævermester Soltau, 66 Aar; Stolemagermester J. Thomsen; Pigen Marie Sophie Hansen i en Række af 50 Aar tjente hun i Familien Schneider). Fredensborg: Oberstlieutenant Ernst Christopher v. Drechsel, 7 Aar. - Holbek: Jnstitutbestyrerinde, Enkefrue Susanne Forbæch. - Balslev, Enkefrue Margrethe Elisabeth Selchier. Giislev, Gaardeler og Snedker Lars Bruun, 79 Aar. Falsled Kro: Kromand Hans Hansen, 65 Aar. - Middelfart: Skomagermester Peter Lassen, 60 Aar. - Wandsbeck: Major, Kammerherre Ove Unger Rosenkranz v. Giedde, R. af D. - Christiania; Bataillonschef ved det norske Artilleri, Oberstlieutenant Michael Helsen Benzon.
Viborger Samler, 1848-03-23
Paa 2den Fredag i Faste prædiker Hr. Pastor Hindberg i Søndresogns Kirke.
Viborger Samler, 1848-03-23
Skolelærer- og Kirkesanger-Embedet i Resen i Salling er ledigt. Dets Jndtægter udgjøre ifølge approberet Plan, i Tdr. Rug, 10 Tdr. Byg in natura, samt 10 Tdr. Byg efter Capitelstaxten, og anordningsmæssig Græsning og Foder.
Viborger Samler, 1848-03-23
J Kirkesangerløn haves 10 Rbd. og Afkortningen for Offer og Accidentser er bortfalden. Ansøgninger om dette Embede, hvortil Skoledirectionen er kaldsberettiget, forventes snarest muligt tilsendte Districtsprovst Møller i Breum. Skoledirectionen for Fjends ml. Herreder, den 17de Marts 1848. (Forlangt indrykket.)
Viborger Samler, 1848-03-23
En nogenlunde vel ordnet Postgang er Noget, Viborg By og Omegn længe har favnet, og hvilket Savn baade directe og indirecte har paaført Byen ikke uvæsentlige Tab; men paa en Tid som den nærværende, da Begivenhederne baade denne og hiin Side Elben, har for Enhver en større Betydning, end hvad der i daglig Tale benævnes som Jnteresse - bliver det mere end Tilsidesættelse, at t. Ex. den til Randers Løverdag Aften syd fra ankommende Brevpost først bringes hertil 36 Timer sildigere, nemlig Mandag Morgen. Forholder det sig som af flere er yttret og har al Sandsynlighed for sig, at Postintraderne her give et aarligt Overskud af fra 3000 til 4000 Rbd. og derover, da bør det vel betragtes som afgjort, at Generalpostdirectionen, ved derpaa at blive gjort opmærksom, øieblikkelig vil afhielpe en saa væsentlig Mangel med strax at foranstalte, at nævnte til Randers Løverdag Aften ankommende Brevpost, indtil Postgangen hertil i det Hele bliver omordnet, bringes os pr. Estafette Søndag Morgen, hvorved da tillige den nord fra til Randers Løverdag Morgen ankommende Brevpost kunde bringes hertil 24 Timer tidligere end nu er Tilfældet.
Viborger Samler, 1848-03-23
Som et Factum tilføies her, at den viborgske Læseforening alt har og indtil videre hver Løverdag Aften, med et i dette Øiemeed leiet Bud, lader saavel de udenlandske som indenlandske Blade afhente paa Randers Postcontoir og at disse Blade, der efter vor Postgang først kunne indtræffe her Mandag Formiddag, saaledes findes fremlagte i Foreningens Locale Søndag Formiddag.
Viborger Samler, 1848-03-23
Det Kongl. Postcontoir hersteds anmodes om at bringe nærværende Sag til Generalpostdirectionens Kundskab. Viborg, den 21de Marts 1848. Flere Viborggensere.
Viborger Samler, 1848-03-23
AVERTISSEMENTS.
Viborger Samler, 1848-03-23
Jndbydelse til Sogneforstanderskaberne. De med Posten senest ankomne Efterretninger i Forening med Jndkaldelsen af det værnepligtige Mandskab vidne noksom om, at det nuværende Øieblik er af uberegnelig Vigtighed. Dette maae ogsaa erkjendes af Bondestanden. Men for at denne Erkjendelse kan komme til fuld Bevidsthed og for at tage de Bestemmelser, hvortil Sogneforstanderskaberne, som repræsenterende Bondestanden maatte føle sig opfordrede i dette for Landets Ære og Sikkerhed farlige Øieblik, var det vistnok ønskeligt om Amtets forskjellige Sogneforstanderskaber eller alt Fald Delegerede fra ethvert, kunne samles. Til en saadan Samling paa Raadhuuset i Viborg Onsdagen den 29de Marts Kl. 11 indbyde Undertegnede. Viborg og Bruunshaab, den 23de Marts 1848. Bruun, M. P. Bruun, Formand for Asmild og Stænderdeputeret. Tapdrup Sogneforstanderskab. for det 17de Landdistrict, Da jeg nu har modtaget den for mig udsærdigede kongelig allernaadigste Bestalling som Skibs-, Vare- og Vexelmægler her Staden, tillader jeg mig i denne Egenskab, af anbefale mig til Enhver, som maatte behøve min Mellemvirkning. Mit Comptoir er i Hr. J B. Kaarsbergs Gaard ved Stranden. Aalborg, den 13de Marts 1818. J. L. Kelp. C. C. Holm, Skipper for Jagten de syv Sødskende, af Løgstøer, der for Tiden her ligger seilfærdig, for med første gode Vind at afseile til Kjøbenhavn, hvorfra jeg agter at afseile snarest muelig, og tillader jeg at anbefale mig til Dhrr. Handlende i Viborg og Skive, som maatte ønske God hjembragt fra Kjøbenhavn, hvisaarsag de bedes behageligst at indsende Ordres snarest muelig. Løgstøer, den 17de Marts 1848. C. C. Holm. Skræddersyning, Linnedsyning, Perlesyning, Gjørnsyning, Fillering, Snorbrodering, Heklen m.m., modtages og expederes alt saa hurtig og saa billigt som muligt af Bolette Fogh.
Viborger Samler, 1848-03-23
Bal en masque. afholdes paa Raadhuset Søndagaften, den 26de D. Kl. 7, istedetfor det 3die Interessentskabs bal. Ingen tilstedes Adgang uden Maske, og der demasqueres Kl. 11. Enhver Deeltager har ved Indgangen at opgive sit Navn for de den tilstedeværende Entrepreneurer. Adgangsbilletter a 4 Mk. 8 Sk. for Interessenterne ere at afhente hos Hr. Maler Ott jun. inden Søndag, Middag. Masken. kan til forestaaende Maskebal bekommes hos D. Philipsen.
Viborger Samler, 1848-03-23
Kløver, Thimother, Raigræs- og Fløielsgræsfrøe, vil i dette Foraar, som sædvanlig, blive at erholde i gode sunde Vare, samt til de billigste Priser. Bestillinger modtages hos G. Boye.
Viborger Samler, 1848-03-23
Hauge= og Blomsterfrøe, kan om nogle Dage faaes hos G. Boye.
Viborger Samler, 1848-03-23
Salget af de hos Bogbinder Juul, boende i Nytorv gyden tæt ved det store Torv i Viborg, i denne Tidendes Nr. 41, 43, 45 og 47 for Tirsdagen den 7de, Fredagen den 10de, Tirsdagen den 14de og Fredagen den 17de Marts, averterede Bøger, ophører, ifølge senere tagen Bestemmelse, aldeles med førstkommende Løverdag den 25de Marts Eftermiddag Kl. 4 og ikke saaledes som tidligere opgivet med Søndagen den 2den eller 9de April.
Viborger Samler, 1848-03-23
Fiin Hvedemeel faaes hos H. H. Dige.
Viborger Samler, 1848-03-23
Nogle 2 fiin Uld kan kjøbes at Jacob Thisted.
Viborger Samler, 1848-03-23
For et Apothek i en af Jyllands største Kjøbstæder søges en Discipel til 1ste Mai med de fornødne Skolekundskaber. Pladsen er fortrinlig god, og Vilkaarene favorable for den Reflecterende, der vilde behage at adressere sig til C. Krogh. Fæstemand i Viborg.
Viborger Samler, 1848-03-23
En stor Dreng eller ung Karl paa 1620 Aar kan til Mai anbringes i Bagerlære paa et godt Sted og erholde Kost, Logis, 16 Rbd. i aarlig Løn, samt en Svendeklædning efter 4 Aars Forløb. C. Krogh. Fæstemand i Viborg.
Viborger Samler, 1848-03-23
Undertegnede anbefaler sig med at opsætte nye Brønde samt at restaurere gamle; tillige bemærkes, at Boller haves. Soliditet og billighed vil stedse være mit Formaal. Thorning, den 16de Marts 1848. Ærbødigst L. Laustsen, Tømmermand.
Viborger Samler, 1848-03-23
Efter Overeenskomst med Auctionsdirecteuren, lader Hr. Forpagter Gjerulff, i Anledning af Forpagtningens Fratrædelse, Mandagen den 27de d. M., og paafølgende Dag paa Hovedgaarden Viskum ved Auction bortsælge en betydelig Deel Besætning, Avlsredskaber og Jnventarium, hvoriblandt 50 Stkr. Fæcreaturer, deels Køer og Qvier deels Ungqvæg, 6 Heste, Vogne, Plouge, Harver og andre Arbeids redskaber, et Rapsseil, Smedeværktøi, nogle gamle Meubler, m. M. Vederhæftige Kjøbere gives 3 Maaneders Credit. Auctionen begynder om Formiddagen Kl. 9 og Besætningen sælges den første Dag i Middagsstunden. Neckelmann. Viborg, den 1ste Marts 1848.